शीर्षक: प्रेस रिव्ह्यू : कुलभूषण जाधव यांना पत्नीला भेटण्याची परवानगी\nवरील काल्पनिक लेखाचे शीर्षक दिल्यास, लेखाची कल्पना करा.\n
कुलभूषण जाधव

'लोकसत्ता'नं दिलेल्या बातमीतनुसार, कुलभूषण जाधव यांची भेट घेता यावी, यासाठी त्यांच्या आई आणि पत्नीनं पाकिस्तानकडे अर्ज केला होता. 

परराष्ट्रमंत्री सुषमा स्वराज यांनी पाकिस्तानच्या परराष्ट्र मंत्रालयाचे सल्लागार सरताज अजिज यांना २७ एप्रिलला पत्र पाठवून जाधव कुटुंबीयांना व्हिसा मंजूर करण्याची विनंती केली होती. मात्र त्याकडे पाकिस्ताननं दुर्लक्ष केलं होतं.

शुक्रवारी पाकिस्ताननं नरमाईची भूमिका घेतली. पाकिस्ताननं कुलभूषण जाधव यांच्या पत्नीला त्यांची भेट घेण्याची परवानगी दिली आहे. आता कुलभूषण जाधव यांच्या पत्नीला पाकिस्तानला जाता येणार आहे.

'मार देणारे कार्यकर्ते हवेत!'

"राजकीय पराभव येत राहतो, जात राहतो. या पराभवानं खचायचं नसतं. पराभवानं खचणारे अन् सतत रडणारे कार्यकर्ते मला नको आहेत. आता मला मार खाणारे नव्हे, तर मार देणारे कार्यकर्ते हवेत," असं सांगत अरेला कारे उत्तर दिलंच पाहिजे, अशा शब्दांत मनसे अध्यक्ष राज ठाकरे यांनी पदाधिकारी आणि कार्यकर्त्यांमध्ये जोश भरला.

मनसे अध्यक्ष राज ठाकरे

'महाराष्ट्र टाइम्स'च्या बातमीनुसार, महापालिकेतील पराभवानंतर तब्बल आठ महिन्यांनी नाशिकमध्ये मनसे अध्यक्ष राज ठाकरे यांनी बंद दरवाजाआड शुक्रवारी पदाधिकारी आणि कार्यकर्त्यांशी संवाद साधला.

संघटनेत आलेली मरगळ दूर करण्याचा त्यांनी प्रयत्न केला. गंगापूर रोडवरील चोपडा बँक्वेट हॉलमध्ये झालेल्या मेळाव्यात ठाकरे यांनी कार्यकर्त्यांना मोबाईल आणि सोशल मीडियापासून दूर राहण्याचा सल्ला दिला. 

तुम्ही प्रत्येक जण राज ठाकरेच आहात, असं समजून जबाबदारी पार पाडा, असं त्यांनी स्पष्ट केलं. पक्ष स्थापनेवेळी माझ्यामागे कोणीही नव्हतं. तुमच्या पाठबळावरच पक्ष उभा केला. "अगोदरचे दोर कापून टाकावे लागतात तेव्हा कुठे गड सर करता येतो," असंही राज ठाकरे यांनी यावेळी म्हंटलं आहे. 

सम-विषमवरून हरित लवादाचा इशारा

दिल्लीत सोमवारपासून सम-विषम योजना लागू करण्याचा निर्णय कशाच्या आधारे घेण्यात आला? असा सवाल करत या योजनेचे फायदे सांगा, अन्यथा ही योजना रद्द करण्यात येईल, असा इशारा राष्ट्रीय हरित लवादानं दिल्ली सरकारला दिला आहे. 

दिल्ली प्रदूषणाच्या विळख्यात

हरित लवाद शनिवारी याबाबत निकाल देणार असल्याचं 'टाइम्स ऑफ इंडिया'नं म्हटलं आहे. दरम्यान, सम-विषम योजनेची यशस्वी अंमलबजावणी व्हावी म्हणून दिल्ली सरकारनं सर्व नागरिकांसाठी पाचही दिवस मोफत बसप्रवासाची...